Komisjoni direktiiv 2002/76/EÜ,

6. september 2002,

millega muudetakse direktiivide 86/362/EMÜ ja 90/642/EMÜ lisasid teraviljas ja teatavates taimsetes saadustes, kaasa arvatud puu- ja köögiviljas sisalduvate ja nende pinnal esinevate pestitsiidide jääkide (metüülmetsulfuroon) piirnormide kehtestamise osas

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuli 1986. aasta direktiivi 86/362/EMÜ teraviljas sisalduvate ja nende pinnal esinevate pestitsiidide jääkide piirnormide kehtestamise kohta, [1] viimati muudetud komisjoni direktiiviga 2002/71/EÜ, [2] eriti selle artiklit 10,

võttes arvesse nõukogu 27. novembri 1990. aasta direktiivi 90/642/EMÜ teatavates taimsetes saadustes, kaasa arvatud puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta, [3] viimati muudetud direktiiviga 2002/71/EÜ, eriti selle artiklit 7,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [4] viimati muudetud komisjoni direktiiviga 2002/64/EÜ, [5] eriti selle artikli 4 lõike 1 punkti f,

ning arvestades järgmist:

(1) Olemasolev toimeaine metüülmetsulfuroon on komisjoni direktiiviga 2000/49/EÜ [6] kantud direktiivi 91/414/EMÜ I lisasse kasutamiseks herbitsiidina, täpsustamata eritingimusi, mis mõjutavad põllukultuure, mida tohib töödelda kõnealust toimeainet sisaldavate taimekaitsevahenditega.

(2) Asjaomane toimeaine on direktiivi 91/414/EMÜ I lisasse kantud kavandatud kasutusviisi kohta esitatud teabe hindamise alusel. Teatavad liikmesriigid on esitanud asjaomase teabe vastavalt direktiivi 91/414/EMÜ artikli 4 lõike 1 punktile f. Olemasolev teave on läbi vaadatud ning see on piisav, et lubada kindlaks määrata teatavate jääkide piirnormid.

(3) Kui ei ole kehtestatud ühenduse piirnormi või ajutist jääkide piirnormi, peavad liikmesriigid enne kõnealust toimeainet sisaldavate taimekaitsevahendite jaoks loa andmist kehtestama ajutised siseriiklikud piirnormid vastavalt direktiivi 91/414/EMÜ artikli 4 lõike 1 punktile f.

(4) Asjaomase toimeaine lisamisega direktiivi 91/414/EMÜ I lisasse vormistati selle toimeaine tehnilised ja teaduslikud hinnangud komisjoni aruandena. Aruanne vormistati 16. juunil 2000. Kõnealuses aruandes määrati metüülmetsulfurooni aktsepteeritavaks päevadoosiks (ADI) 0,22 mg kehamassi kg kohta päevas. Tarbijate eluaegset kokkupuutumist asjaomase toimeainega on mõõdetud ja hinnatud vastavalt ühenduse menetlustele. Samuti on arvesse võetud Maailma Tervishoiuorganisatsiooni juhiseid [7] ja taimede teaduskomitee arvamust [8] kasutatava metoodika kohta. Järelduste kohaselt ei põhjusta kavandatud jääkide piirnormid kõnealuste aktsepteeritavate päevadooside ületamist. Metüülmetsulfurooni direktiivi 91/414/EMÜ I lisasse kandmisele eelnenud hindamiste ja arutluste käigus ei täheldatud selle aine puhul ägedat toksilist mõju, mis nõuaks akuutse standarddoosi kehtestamist.

(5) Tarbijate nõuetekohaseks kaitsmiseks kokkupuute eest sellistes saadustes ja nende pinnal esinevate jääkidega, mille jaoks ei ole lubasid antud, on asjakohane kehtestada kõikide nõukogu direktiividega 86/362/EMÜ ja 90/642/EMÜ hõlmatud toodete puhul ajutiseks jääkide piirnormiks analüütiliselt määratud alammäär.

(6) Selliste ajutiste piirnormide kehtestamine ühenduse tasandil ei takista liikmesriikidel kehtestada ajutisi metüülmetsulfurooni jääkide piirnorme vastavalt direktiivi 91/414/EMÜ artikli 4 lõike 1 punktile f ja vastavalt nimetatud direktiivi VI lisale. Nelja aastat peetakse asjaomase toimeaine edasiste kasutusviiside lubamiseks piisavaks. Pärast seda peaksid jääkide piirnormid muutuma lõplikuks.

(7) Seepärast tuleks vastavalt muuta direktiivide 86/362/EMÜ ja 90/642/EMÜ lisasid.

(8) Komisjon on edastanud käesoleva direktiivi eelnõu Maailma Kaubandusorganisatsioonile, kelle arvamusi on direktiivi lõplikul vormistamisel arvesse võetud. Komisjon uurib esitatud vastuvõetavate andmete alusel, kas teatavate pestitsiidide ja põllukultuuride kombinatsioonide puhul on võimalik määrata kindlaks jääkide piirnorm impordi jaoks.

(9) Käesolev direktiiv on kooskõlas toiduahela ja loomatervishoiu komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 86/362/EMÜ II lisa A osasse lisatakse järgmine pestitsiidide jääkide piirnorm:

"Pestitsiidide jäägid | Piirnorm (mg/kg) |

Metüülmetsulfuroon | 0,05 Teravili |

Artikkel 2

Käesoleva direktiivi lisas esitatud metüülmetsulfurooni jääkide piirnormid lisatakse direktiivi 90/642/EMÜ II lisasse.

Artikkel 3

Liikmesriigid jõustavad käesoleva direktiivi täitmiseks vajalikud õigusnormid hiljemalt 31. detsembriks 2002. Liikmesriigid teatavad neist viivitamata komisjonile.

Liikmesriigid kohaldavad neid norme alates 1. jaanuarist 2003.

Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 4

Käesolev direktiiv jõustub 20. päeval pärast selle avaldamist Euroopa Ühenduste Teatajas.

Artikkel 5

Käesolev direktiiv on adresseeritud liikmesriikidele.

Brüssel, 6. september 2002

Komisjoni nimel

komisjoni liige

David Byrne

[1] EÜT L 221, 7.8.1986, lk 37.

[2] EÜT L 225, 22.8.2002, lk 21.

[3] EÜT L 350, 14.12.1990, lk 71.

[4] EÜT L 230, 19.8.1991, lk 1.

[5] EÜT L 189, 18.7.2002, lk 27.

[6] EÜT L 197, 3.8.2000, lk 32.

[7] Juhised pestitsiidide jääkide toidu kaudu omandamise hindamiseks (läbi vaadatud), mille on koostanud GEMS/Food Programme koostöös pestitsiidide jääkide Codex’i komiteega, avaldanud Maailma Tervishoiuorganisatsioon 1997. aastal (WHO/FSF/FOS.97.7).

[8] Taimede teaduskomitee arvamus nõukogu direktiivide 86/362/EMÜ, 86/363/EMÜ ja 90/642/EMÜ lisade muutmisega seotud küsimuste kohta (taimede teaduskomitee avaldatud arvamus, 14. juuli 1998) (http://europa.eu.int/comm/food/fs/sc/index_en.html).

--------------------------------------------------

LISA

Tooterühmad ja üksiktooted, mille suhtes kohaldatakse jääkide piirnorme | Pestitsiidide jääk ja jääkide piirnormid (mg/kg) |

Metüülmetsulfuroon |

1.Puuvili, värske, kuivatatud või kuumtöötlemata, külmutatud, suhkrulisandita; pähklid | 0,05 |

i)TSITRUSVILJAD

Greibid | |

Sidrunid | |

Laimid | |

Mandariinid (sh klementiinid ja samalaadsed hübriidid) | |

Apelsinid | |

Pomelid | |

Muud | |

ii)PÄHKLIPUU VILJAD (koortega või koorteta)

Mandlid | |

Brasiilia pähklid | |

Kašupähklid | |

Kastanid | |

Kookospähklid | |

Sarapuupähklid | |

Makadaamiapähklid | |

Pekaanipähklid | |

Piiniapähklid | |

Pistaatsiad | |

Kreeka pähklid | |

Muud | |

iii)ÕUNVILJAD

Õunad | |

Pirnid | |

Küdooniad | |

Muud | |

iv)LUUVILJAD

Aprikoosid | |

Kirsid | |

Virsikud (sh nektariinid ja samalaadsed hübriidid) | |

Ploomid | |

Muud | |

v)MARJAD JA VÄIKSED PUUVILJAD

a)Laua- ja veiniviinamarjad

Lauaviinamarjad | |

Veiniviinamarjad | |

b)Maasikad (v.a metsmaasikad) | |

c)Koguviljad (v.a metsamarjad)

Murakad | |

Põldmurakad | |

Logani murakad | |

Vaarikad | |

Muud | |

d)Muud väiksed puuviljad ja marjad (v.a metsamarjad)

Mustikad | |

Jõhvikad | |

Sõstrad (punased, mustad ja valged) | |

Karusmarjad | |

Muud | |

e)Looduses kasvavad marjad ja viljad | |

vi)MUUD VILJAD

Avokaadod | |

Banaanid | |

Datlid | |

Viigimarjad | |

Kiivid | |

Kääbusapelsinid | |

Litšid | |

Mangod | |

Oliivid | |

Kannatuslille viljad | |

Ananassid | |

Granaatõunad | |

Muud | |

2.Köögiviljad, värsked või kuumtöötlemata, külmutatud või kuivatatud | 0,05 |

i)JUUR- JA MUGULKÖÖGIVILI

Söögipeet | |

Porgand | |

Juurseller | |

Mädarõigas | |

Maapirn | |

Pastinaak | |

Juurpetersell | |

Redis | |

Aed-piimjuur | |

Maguskartul | |

Kaalikas | |

Naeris | |

Jamss | |

Muud | |

ii)SIBULKÖÖGIVILI

Küüslauk | |

Sibul | |

Šalott | |

Talisibul | |

Muud | |

iii)VILIKÖÖGIVILI

a)Maavitsalised

Tomat | |

Punapiprad | |

Baklažaanid | |

Muud | |

b)Kõrvitsalised – söödava koorega

Kurgid | |

Kornišonid | |

Kabatšokid | |

Muud | |

c)Kõrvitsalised — mittesöödava koorega

Melonid | |

Patissonid | |

Arbuusid | |

Muud | |

d)Suhkrumais | |

iv)KAPSASKÖÖGIVILI

a)Õisik-kapsad

Spargelkapsas | |

Lillkapsas | |

Muud | |

b)Peakapsad

Rooskapsas | |

Peakapsas | |

Muud | |

c)Lehtkapsad

Hiina kapsas | |

Lehtkapsas | |

Muud | |

d)Nuikapsas | |

v)LEHTKÖÖGIVILI JA VÄRSKED MAITSETAIMED

a)Salat ja muu sarnane

Salatkress | |

Põldkännak | |

Salat | |

Eskariool | |

Muud | |

b)Spinat ja muu sarnane

Spinat | |

Lehtpeet (mangold) | |

Muud | |

c)Ürt-allikkerss | |

d)Salatsigur | |

e)Maitsetaimed

Aed-harakputk | |

Murulauk | |

Petersell | |

Lehtseller | |

Muud | |

vi)KAUNKÖÖGIVILI (värske)

Oad (kaunadega) | |

Oad (kaunadeta) | |

Herned (kaunadega) | |

Herned (kaunadeta) | |

Muud | |

vii)VARSKÖÖGIVILI (värske)

Spargel | |

Hispaania artišokk | |

Seller | |

Apteegitill | |

Artišokk | |

Porrulauk | |

Rabarber | |

Muud | |

viii)SEENED

a)Kultuurseened | |

b)Looduses kasvavad seened | |

3.Kaunviljad | 0,05 |

Oad | |

Läätsed | |

Herned | |

Muud | |

4.Õliseemned | 0,1 |

Linaseemned | |

Maapähklid | |

Mooniseemned | |

Seesamiseemned | |

Päevalilleseemned | |

Rapsiseemned | |

Sojaoad | |

Sinepiseemned | |

Puuvillaseemned | |

Muud | |

5.Kartul | 0,05 |

Varajane kartul | |

Söögikartul | |

6.Tee (kuivatatud lehed ja varred, kääritatud või muul viisil töödeldud, Camellia sinensis) | 0,1 |

7.Humal (kuivatatud), sh humalakäbi graanulid ja kontsentreerimata pulber | 0,1 |

--------------------------------------------------